Mónica Alonso

Mónica López Alonso, máis coñecida como Mónica Alonso, nada na Fonsagrada o 8 de outubro de 1970, é unha artista galega.

 Traxectoria 
Mónica Alonso licenciouse en Belas Artes na Universidade de Salamanca en 1994. Posteriormente, doutorouse en Belas Artes na Universidade de Vigo coa tese El espacio doméstico en la escultura contemporánea 1985-1995, dirixida por Mónica Ortúzar González

Recibiu diferentes bolsas artísticas entre as que destacan, a Beca de Creación Artística Unión Fenosa, que lle permitiu viaxar a Nova York para investigar no estudio do artista Vito Acconci.  Tamén realizou diferentes residencias de artistas entre as que destacan: Residencia Capacete (Río de Xaneiro) e The Townhouse Gallery (O Cairo). 

En 1997 realizou unha exposición individual na Sala Montcada da Fundación La Caixa. En 2002 expuxo de xeito individual no CGAC de Santiago de Compostela. En 2011 o Museo Provincial de Lugo realizou unha retrospectiva da súa obra, “Mónica Alonso. Obras (1994-2011)”. 

Ao longo da súa traxectoria, Mónica Alonso ten experimentado coas propiedades terapéuticas da cor, como no proxecto Terapia Habitación de Hospital no Complexo Hospitalario Universitario de Santiago. Tamén investigou sobre as percepcións cromáticas das mulleres de Lugo ou sobre a percepción cromática do alumnado do campus de Ourense, o que deu lugar a mostra Todxs somos únicxs.

A súa obra está presente no Centro Galego de Arte Contemporánea, no Museo Provincial de Lugo e coleccións particulares como o Museo de Arte Contemporánea Gas Natural Fenosa ou a Colección Abanca.

En 2022 foi Premio da Crítica de Galicia.

 Notas 

 Véxase tamén 



 Ligazóns externas 
 Mónica Alonso na Colección Abanca
 Compilación de bibliografía en pintoresgallegos.com
 Teoría Psicoespacio 

Categoría:Nados en 1970
Categoría:Nados na Fonsagrada
Categoría:Artistas de Galicia
Categoría:Alumnos da Universidade de Salamanca
Categoría:Alumnos da Universidade de Vigo
Categoría:Escultores de Galicia